"Ҳусура, раԥхьа иргыланы - аусуратә леишәа ала ҳалагеит. Уи шьоукы аусура иамхуа, шьоукы иаҭо, шьоукы ҳрыцәхасуа акәым, зхатә гәаԥхарала аӡәык- ҩыџьак мцазар, аӡәгьы иусура дамҳамхит. Иаҳгәамԥхо аусураҿы ишырацәоугьы, иахьынӡауа еиқәурхартә иҟоу адырраҭарақәа, уаанӡа иҟаз, акык-ҩбак рҿыцны, ацхыраара рыҭаны, арежиссиор аредакторцәа адгаланы аефир ахь иҳашьҭуеит. Автор ихала илшаӡом адырраҭара аиқәыршәара, иара идырра, игьама азхоит ҳәа игәы ианаагозаргьы. Адырраҭарақәа зегьы рҿы ҿыц идәықәаҳҵаз апроектқәагьы рҟны арежиссиор ироль ихадоума уҳәо иҟаҳҵеит. Уи акы. Ҩба – аоператорцәа бзиа злаҳамоу ала, иԥшӡаны асахьа аҟаҵара ахәаԥшҩы изы кыр шаҵанакуа дырны, апроект ҿыцқәа рҿы русура ргәацԥыҳәаны иаҿуп. Авторцәагьы иаҳа авизуалтә сахьа азҿлымҳара арҭо иалагеит, уи хәыҷык саршәеит, избанзар, адырраҭара аинформациа аганахьала, аҵакы аганахьала, иагәылагылоу даара ирацәазароуп. Сахьа мацарала ахәаԥшҩы игәы узкӡом. Убри аҟнытә абаланс проблеманы иҟоуп, аха уи уадаҩра дук змоу проблемам, арҿиара иатәуп", - еиҭалҳәеит Агрԥҳа.
Ателерадиоеилахәыра ахантәаҩы лажәақәа рыла, иҟоуп арҿиаратә гәыԥ ателехәаԥшра ахаҭабзиара ашьҭыхра зылшо, аха техника аганахьала -цәҳәыроуп, ҳәа азгәалҭеит.
Ирина Агрԥҳа илҳәеит, ԥшь-машьынак рҟынтә мышкы х-машьынак шыбжьысыз, уи иахырҟьаны аиԥҟьарақәа рацәаны ироуит аусзуҩцәа. Ари азҵаара аганахьала дара ҳҭагылазаашьа уадаҩуп, ҳәа азгәалҭеит лара.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит:
- Ииашаз, узықәгәыӷшаз, иҟәышыз напхгаҩын- Аԥсуа телехәаԥшра раԥхьатәи анапхгаҩы Шамиль Ԥлиа